OpenLLM-France/wikimedia huggingface dataset:
# Anita Loos

Corinne Anita Loos (Sisson, Kalifornia, 1888ko apirilaren 26a - New York, 1981eko abuztuaren 18a) estatubatuar aktore, eleberrigile, antzerkigile eta gidoilaria izan zen.
1912an Hollywoodeko gidoilarien plantillan lehen emakumea izan zen, D. W. Griffithek kontratatua. Bere lanik ospetsuena 1925eko Gentlemen Prefer Blondes eleberri komikoa izan zen. 1951n Broadwayrako Coletteren Gigi eleberria egokitu zuen.

## Lanak
### Eleberriak

* Gentlemen Prefer Blondes: The Intimate Diary of a Professional Lady. NY: Boni & Liveright, 1925
* But Gentlemen Marry Brunettes. NY: Boni & Liveright, 1927
* A Mouse Is Born. NY: Doubleday & Company, 1951
* No Mother to Guide Her. NY: McGraw Hill, 1961
* Fate Keeps On Happening: Adventures Of Lorelei Lee And Other Writings. NY: Dodd, Mead & Company, 1984

### Ez-fikziozkoak

* John Emersonekin, How to Write Photoplays NY: James A McCann, 1920
* John Emersonekin. Breaking Into the Movies. NY: James A McCann, 1921
* "This Brunette Prefers Work", Woman's Home Companion, 83 (March 1956)
* A Girl Like I. NY:Viking Press, 1966
* Helen Hayesekin. Twice Over Lightly: New York Then and Now. NY: Harcourt Brace Jovanovich, 1972
* Kiss Hollywood Good-by. NY: Viking Press, 1974
* Cast of Thousands: a pictorial memoir of the most glittering stars of Hollywood. NY: Grosset and Dunlap, 1977
* The Talmadge Girls. NY: Viking Press, 1978

### Broadwayrako Lanak

* The Whole Town's Talking (1923)
* The Fall of Eve (1925)
* Gentlemen Prefer Blondes (1926)
* The Social Register (1931)
* Happy Birthday (1946)
* Gentlemen Prefer Blondes (1949)
* Gigi (1951)
* Chéri (1959)
* The King's Mare (1967)
* Lorelei (1974)

## Kanpo estekak

* Datuak: Q272088
* Multimedia: Anita Loos / Q272088
# Anita Ekberg

Kerstin Anita Marianne Ekberg (Malmö, 1931ko irailaren 29a-Rocca di Papa, 2015eko urtarrilaren 11) suediar aktore eta modeloa izan zen. Federico Felliniren La Dolce Vita filmean Fontana di Trevin eszena bat egiteagatik ospetsu bilakatu zen.

## Biografia

Suediakoa zen baina 1960ko hamarkadatik bizi zen Italian. Suediako miss izan zen 19 urte zituenean eta tankera horretako lehiaketetara aurkeztu zen AEBetan. Arraskatarik ez zuen izan eta horregatik, zenbait filmetan parte hartzen hasi zen rol txikiak jokatuz. Bestalde, hainbat moda aldizkaritako lehen orrian ere agertu izan zen.
Baina Federico Fellinik Sylviaren rola eman zion eta 1960ko hamarkada hasierako Italian sekulako arraksta izan zuen. Horregatik, hango beste bi zinemagile ezagunekin ere lan egin zuen: Alberto Sordirekin Scusi, lei è favorevole o contrario?n (1966) eta Vittorio De Sicarekin Sette volte donnan (1967).
Fellinik beste hiru lan egiteko ere deitu zion: Boccaccio '70 (1962), Clowns (1970) eta Ekbergen azken filma izan zen L'intervistarako (1987). Pertsona zakar eta zailaren ospea zuen, eta behin esan zuen berari esker egun zela famatu Fellini, «eta ez alderantziz».

## Filmografia hautatua

* Abbott and Costello Go to Mars (1953)
* The Golden Blade (1953)
* Blood Alley (1955)
* Artists and Models (1955)
* War and Peace (1956)
* Back from Eternity (1956)
* Hollywood or Bust (1956)
* Man in the Vault (1956)
* Zarak (1956)
* Interpol (1957)
* Valerie (1957)
* Paris Holiday (1958)
* The Man Inside (1958)
* Screaming Mimi (1958)
* Sheba and the Gladiator (1959)
* La Dolce Vita (1960)
* The Dam of the Yellow River (1960)
* Boccaccio '70 (1962)
* Call Me Bwana (1963)
* 4 for Texas (1963)
* The Alphabet Murders (1965)
* Way...Way Out (1966)
* Fangs of the Living Dead (1969)
* I clowns (1970), bere burua antzeztuz
* Killer Nun (baita Suor Omicidi edo Deadly Habits izenburuez ezaguna) (1978)
* Intervista (1987), bere burua antzeztuz

## Kanpo loturak

* Anita Ekberg aktorearen IMDBko fitxa irakurgai (Ingelesez)

## Erreferentziak

* 1 2 Igor Susaeta, «Fontana di Trevira sartu zena», Berria, 2015-01-13
* Datuak: Q230662
* Multimedia: Anita Ekberg / Q230662
# Anita Hendrie

Anita Hendrie (Filadelfia, 1863ko azaroaren 9a–Brooklyn, 1940ko apirilaren 15a) Ameriketako Estatu Batuetako emakume aktorea izan zen. 1908tik 1912 arte 67 film mutuetan parte hartu zuen.

## Biografia

Gurasoak William Scott Hendrie medikua (1835–1881) eta M. Louise Morton (1835–1910) ziren. 1902, Anita Hendrie David Miles (1871–1915) aktore eta zuzendariarekin ezkondu zen. David hil arte elkarrekin egon ziren. Anita Hendrie Miles 76 urte zituelarik hil zen. Senarrarekin batera Milforden (Connecticut) lurperatuta dago.

## Filmografia aukeratua

* The Helping Hand (1908)
* The Maniac Cook (1909)
* The Honor of Thieves (1909)
* Love Finds a Way (1909)
* A Sound Sleeper (1909)
* Those Boys! (1909)
* Edgar Allen Poe (1909)
* A Wreath in Time (1909)
* The Golden Louis (1909)
* The Criminal Hypnotist (1909)
* The Road to the Heart (1909)
* Trying to Get Arrested (1909)
* A Rude Hostess (1909)
* Schneider's Anti-Noise Crusade
* The Fascinating Mrs. Francis (1909)
* Mr. Jones Has a Card Party (1909)
* The Lonely Villa (1909)
* The Welcome Burglar (1909)
* The Cord of Life (1909)
* The Girls and Daddy (1909)
* The Brahma Diamond (1909)
* Tragic Love (1909)
* His Wife's Mother (1909)
* The Roue's Heart (1909)
* I Did It (1909)
* The Deception (1909)
* And a Little Child Shall Lead Them (1909)
* Two Memories (1909)
* Lady Helen's Escapade (1909)

## Kanpo estekak

* Datuak: Q2004373
* Multimedia: Anita Hendrie / Q2004373
# Anita Dolly Panek

Anita Dolly Panek (Krakovia, 1930eko irailaren 1a – 2024ko martxoaren 27a) poloniar-brasildar biokimikaria izan zen, energia-metabolismoa aztertu zuena.

## Bizitza

Familiarekin batera, hamaika urterekin Brasilera emigratu zuen, Bigarren Mundu Gerran Holokaustotik ihes egiteko. 1942tik 1949ra Rio de Janeiroko Bennett ikastetxean ikasi zuen.
1954an kimikan lizentziatu zen, eta 1962an doktoretza lortu zuen Rio de Janeiroko Unibertsitate Federalean. 1976an unibertsitate berean sartu zen irakasle titular gisa eta 1995ean katedradun emeritu izendatu zuten.
1971n Brasilgo Zientzien Akademiako kide izendatu zuten. 1996an Merezimendu Zientifikoaren Ordena Nazionala jaso zuen.
Bizitza irakaskuntzari eta ikerkuntzari eskaini zion, eta graduondoko 49 ikasle zuzendu zituen. Guztira 170 artikulu baino gehiago argitaratu zituen Brasilgo eta nazioarteko aldizkarietan eta hiru patente erregistratu zituen.
2024ko martxoaren 27an hil zen Brasilen, 93 urte zituela.

## Lan hautatuak
### Artikuluak

* Os produtos de hidrólise da proteína ureásica da Soja e da Canavalia ensiformis: cromatografia em papel (1955)
* Peroxidase no mate (1955)
* Biotechnological applications of the disaccharide trehalose (C. L. Paivarekin batera, 1996)
* Modulation of trehalase activity in Saccharomyces cerevisiae by an intrinsic protein (J. F. De Mesquita eta V. M. Paschoalinekin batera, 1997)
* The role of the trehalose transporter during germination (R. Cuber, E. C. Eleutherio eta M. D. Pereirarekin batera, 1997)
* Identification of an integral membrane 80 kDa protein of Saccharomyces cerevisiae induced in response to dehydration (E. C. Eleutherio eta J. T. Silvarekin batera, 1998)
* The involvement of hexokinases in trehalose synthesis (D. N. Peixotorekin batera, 1999)
* Evidence for a modulation of neutral trehalase activity by Ca2+ and cAMP signaling pathways in Saccharomyces cerevisiae (A. C. Souza, J. F. De Mesquita eta beste hainbat egilerekin batera, 2002)

### Liburuak

* Carta aos meus netos: uma autobiografia (2000)

## Erreferentziak

* 1 2 (Polonieraz) «Nie żyje Anita Dolly Panek. Niezwykła osoba, jej powrót do Krakowa trwał 77 lat» Life Krákow 2024-03-27 jatorrizkotik artxibatua (artxibatze data: 2024-03-31) (Noiz kontsultatua: 2024-04-20).
* ↑ (Gaztelaniaz) Noaj: revista literaria. Asociación Internacional de Escritores Judíos en Lengua Hispana y Portuguesa. Editora Humanitas (argitaratze data: 2003), 179 or. ISSN 0792-0318. (Noiz kontsultatua: 2024-04-20).
* 1 2 3 (Ingelesez) «Anita Dolly Panek» Life Lab jatorrizkotik artxibatua (artxibatze data: 2011-07-23) (Noiz kontsultatua: 2024-04-20).
* 1 2 3 (Portugesez) «Anita Dolly Panek» Conselho Nacional de Desenvolvimento Científico e Tecnológico (Noiz kontsultatua: 2016-02-29).
* 1 2 3 (Portugesez) «Anita Dolly Panek» Academia Brasileira de Ciências (Noiz kontsultatua: 2024-04-20).

## Kanpo estekak

* Datuak: Q4765524
# Anita Martos

Anita Martos de la Escosura (Montevideo, Uruguai, 1893 – Madril, 1953ko otsailaren 3a edo 4a) aktore eta irakaslea izan zen.

## Bizitza

Cristino Martos Llobellen alaba izan zen, eta Cristino Martos Balbiren biloba, biak politikariak. Carmen Bernardos eta Asunción Sancho aktoreen maistra izan zen. Madrilgo Goi Mailako Musika Errege Kontserbatorioan lan egin zuen. Madrilgo Barquillo kalean hil zen 1953ko otsailaren 3an edo 4an, hirurogei urte zituela, eta San Lorenzo eta San Jose Sakramentalean lurperatu zuten.

### Aintzatespenak

* 2016an Anita Martos: su aportación a la escena española del siglo XX lana idatzi zuen Carmen Menéndez Onrubiak, Anales de la literatura española contemporánea sailean, ALEC, 0272-1635, Vol. 41. liburukia, 2 zk., Alearen gaia: Drama/Theater, or. 133-154.

## Erreferentziak

* ↑ Menéndez-Onrubia, Carmen. (2016). «Anita Martos: su aportación a la escena española del siglo XX» Anales de la literatura española contemporánea 41 (2): 425-446. ISSN 0272-1635..
* ↑ «ABC MADRID 10-06-1928 página 38 - Archivo ABC» abc 6 de agosto de 2019.
* ↑ «ABC MADRID 05-02-1953 página 36 - Archivo ABC» abc 6 de agosto de 2019.
* ↑ «Ana Martos (1889-1953): homenaje de Find a Grave» es.findagrave.com.
* ↑ Menéndez Onrubia, Carmen. (2016). «Anita Martos: su aportación a la escena española del siglo XX» Anales de la literatura española contemporánea, ALEC 41 (2): 133–154. ISSN 0272-1635. (Noiz kontsultatua: 2024-08-19).

## Kanpo estekak

* Datuak: Q44405469
* Multimedia: Anita Martos / Q44405469
# Amezti.eus

Amezti.eus Nafarroa garaiko euskarazko Ultzamaldeko aldizkari digitala da Ametza Kultur elkarteak kudeatzen duena Esan Erran irratia eta Pulunpe aldizkariarekin batera. Aldizkariak Basaburuan du bere egoitza eta bertan Basaburua, Ultzama, Anue, Atetz, Imotz, Lantz eta Odieta herrietako berriak egunero argitaratzen dira. Aldizkariaren koordinatzaileak Itziar Perez Argomaniz eta Lur Gil Rey dira.
Aldizkariak eskaintzen duen informazioa orotarikoa da eta bere ildo ideologikoa euskaltzale ezkertiarra da. Aldizkariak Ultzamaldeko eta Basaburuako zonaldeko herrietako edukia eta informazioa eskaintzen du. Beraz, herri horietako jendearentzat zuzenduta dago batez ere, baina edonor webgunean sartu eta edukiak ikus ditzake. Amezti.eus aldizkariak berriak gai hauen arabera sailkatzen eta argitaratzen ditu: Gizartea, Hezkuntza, Ingurumena, Kirola, Kultura, Nekazaritza, Osasuna, Politika eta Udalak. Gai bakoitzean eskaintzen duten informazioa Ultzamalde eta Basaburuako zonaldekoa da.
Amezti.eus Tokikom sozietate mugatuaren bazkide da.

## Atalak

Berriez gain, aldizkariak zazpi atal ditu irakurleei zuzenduak. Batzuk informazioan zentratuta daude eta beste batzuk kontsumitzaileei zuzenduak dira.

### Agenda

Atal honetan zonaldean programatuta dauden ekitaldiei buruzko informazioa eskaintzen dute, esaterako aurkezpenak, azokak, hitzaldiak, mendi martxak, proiekzioak eta tailerrak.

### Argazki-galeriak

Atal honetan berrietan publikatzen dituzten eta ekitaldietan ateratzen dituzten argazkiak ikusgai daude.

### Bideoak

Honetan berriei buruzko bideoak eta ekitaldiei buruzko bideoak ikusgai daude baina horretaz aparte ere bideo musikalak eta umorezko bideoak ikusi daitezke.

### Zorion-agurrak

Atal honetan, kontsumitzaileek webgunean kontu bat sortuz gero bere lagunak edo familia-kideak zoriontzeko aukera dute. Hiru azpiatal ditu atal honek: Jaiotzak, ezkontzak eta urtebetetzeak.

### Sailkatuak

Atal hau eskualdeko biztanleentzako salmenta-gune gisa eskaintzen da, pisuak, autoak edota lursailak saltzeko.

## Erreferentziak

* 1 2 «Ultzamaldeko albisteak - Amezti.eus» amezti.eus (Noiz kontsultatua: 2021-05-07).

## Kanpo estekak

* https://basaburua.eus/helbideak/amezti/
* https://tokikom.eus/bazkideak/
* https://amezti.eus/
* Datuak: Q109331720
# Ameztia (Zubieta)

Ameztia Nafarroako Zubieta udalerriko auzo bat da.

## Kanpo estekak

* Datuak: Q12253362
# AmfAR

amfAR, The Foundation for AIDS Research (euskaraz: «amfAR, GIB ikertzeko fundazioa») estatubatuar gobernuz kanpoko erakunde bat da, Mathilde Krim ikerlariak 1983an sortua. AIDS Medical Foundation eta National AIDS Research Foundation elkarteak bilduz sortua, banakako, fundazioetako eta enpresetako diru-laguntzak lortzen ditu Hartutako Immuno Eskasiaren Sindromea ikertzeko.

## Kanpo estekak

* Datuak: Q3782571
# Amezti (argipena)

Amezti izenak hainbat adiera ditu:

## Toponimia

* Amezti Nafarroa Garaiko mendia da, (598 m.) Alkurrunzko mendilerroan.
* Amezti Gipuzkoako mendia, (611 m.) Altzaniako mendilerroan.
* Amezti Gipuzkoako mendia, (982 m.) Aralar mendilerroan.
* Amezti Bizkaiko mendia, (315 m.) Bizkargiko mendilerroan.
* Amezti Bizkaiko mendia, (167 m.) Urizarmendiko mendilerroan.
* Amezti Gipuzkoako mendia, (505 m.) Irukurutzetako mendilerroan.
* Amezti Bizkaiko mendia, (285 m.) Elgetako Mendietan.
* Ameztiko Kaskoa Nafarroa Garaiko mendia, (508 m.) Alkurrunzko mendilerroan.

## Ikus, gainera

* Ameztia
* Amezti.eus, Nafarroako sareko hedabide euskaldun bat da, Ultzama eskualderako Ametza Kultur Elkarteak kudeatua.
# Ameztia (Ituren)

Ameztia Nafarroako Malerreka eskualdean dagoen Ituren udalerriko auzoa da. Latsaga auzotik sigi-saga abiatzen den mendi-bide aldapatsu batetik mendian goruntz dago eta osoki sakabanatutako baserriz osatutako landa-auzoa da.
Ituren, Urroz eta Labaien udalerrien arteko mendi-bide sare batean hedatzen da.

## Iruditegia

* Ameztia auzoko mendiak
* Ameztiako borda bat
* Ameztian Joxe Joakin Fagoagak eraikitako labea
* Ameztia auzoko borda baten barreneko teilatupeko egurlanaren zertzelada
* Ameztiako borda baten leihoa
* Ameztiako harrizko horma
* Meta bat
* Ameztiako basoa
* Ameztiako pinudia

## Kanpo estekak

* Datuak: Q12253361
# Ameztia

Ameztia hau izan liteke:

## Toponimia

* Ameztia (Altsasu): Nafarroako Altsasu udalerriko dermio bat da.
* Ameztia (Ituren): Nafarroako Ituren udalerriko auzo bat da.
* Ameztia (Zubieta): Nafarroako Zubieta udalerriko auzo bat da.

## Ikus, gainera

* Amezti
# Amezketarren kalea

Amezketarren kalea, Donostiako Amara Berri auzoan dagoen kalea da, Errondo pasealekua eta Karlos I.aren hiribidearen artean dagoena.
Amezketarren Etxearen oroimenez, Amarako Zabaguneko 12. zenbakian zegoen plazari eman zioten izen hori. Izan ere, etxe horretakoak izan baitziren ospe handiko hainbat gipuzkoar, besteak beste: Juan Amezketa, Nafarroako Kontseiluko burua, Valladolideko Kantzelaritzako epailea eta, aurrerago, Gaztelako Errege Kontseilu eta Ganbarakoa 1582. eta 1583. urteetan; Pedro Amezketa, besteak beste Valladolideko Kaparesemeen Alkate titulua izan zuena; eta Antonio Amezketa, Valladolideko Kantzelaritzako epailea eta Bizkaiko Epaile Nagusia.

## Erreferentziak

* ↑ Donostiako kale izendegia. (Noiz kontsultatua: 2016-10-26) 1979ra arte Donostiako Udalbatzak kaleen gaztelaniazko izenak bakarrik onesten zituen eta euskarazko izenik ez. 2014-10-30ean Udalbatzak kale honen euskarazko izena onetsi zuen..

## Kanpo estekak

* Datuak: Q20492443
# Amezti (Aralar)

Amezti Aralarko mendilerroan dauden mendien artean, garrantzi handirik gabeko mendietako bat da. Izan ere, ondo-ondoan du Txindoki mendia, ekialdean, eta honek kentzen dio garrantzia.

## Irispideak

Txindokira bertara doan ohiko bidea hartu behar da. Laster, ekialdera desbideratu behar da, Gaztesuiko langa izeneko hesi batetara. Honek, Txindokiren mendebaldeko zatian, lautadatxo bat suposatzen du. Ondoren, gailur belartsua igo behar da, tontorrera iritsi arte. Ameztiko pasabideak banatzen du Amezti mendia Txindokitik.

## Kanpo estekak

* Datuak: Q12253357
# Anthony Blunt

Anthony Frederic Blunt (Bournemouth, Hampshire, 1907ko irailaren 26a - Londres, 1983ko martxoaren 26a) britainiar artearen historialaria eta espioia izan zen, Cambridge bostetako bat.
Matematika eta hizkuntza modernoak ikasi zituen Cambridgeko Unibertsitatean. Cambridgeko apostoluen kide izan zen. Han aurkitu zituen bera bezalako intelektual homosexual eta marxista asko.
Guy Burgessek espioi sobietar gisa errekrutatu zuen 1930eko hamarkadan. Bigarren Mundu Gerran britainiar armadan egon zen eta Dunkerqueko ateratzean parte hartu zuen. 1940an MI5en sartu eta sobietarrei informazioa pasatzen hasi zen. 1951ra arte jarraitu zuen espiatzen, Burgess eta Donald Macleanen defekzioa gertatu zen arte.
1945ean errege familiaren margolan bildumaren arduradun izendatu zuten. 1963an MI5ek Blunten inplikazioa ezagutu zuen espioitza jardueretan. Informazioa isilpean gorde zen 1979 arte, Margaret Thatcherrek argitara eman zuenean.
# Anthony Caro

Sir Anthony Alfred Caro (Londres, 1924ko martxoaren 8a - ibidem, 2013ko urriaren 23a) ingeles eskultorea izan zen. Eskultura abstraktua egin zuen objektu industrialekin.
Londresen jaio zen jatorri juduko familia batean. Ingeniaritza ikasi zuen Cambridgeko Unibertsitatean eta gero eskultura Royal Academyn. Arte irakaslea ere izan zen. 1950eko hamarkadan Henry Mooreren laguntzailea izan zen eta modernismoan murgildu zen. David Smith eskultore amerikarra ezagutu ondoren, lan figuratibotik abstrakziora aldatu zen. Nazioarteko arrakasta lortu zuen 1950eko hamarkadatik. Bere eskulturak zuzenean lurrean kokatu zituen, eta ez idulki baten gainean. 1980ko hamarkadan antzinako Greziako eskulturan oinarritu zen eta 2000ko hamarkadan zaldizko irudiak egin zituen. Museo eta arte-galerietako erakusketa askotan parte hartu zuen.

## Iruditegia

* Black Cover Flat (1974), altzairu, Tel Aviveko Arte Museoa
* Dream City (1996), Yorkshire Sculpture Park
* National Gallery Ledge Piece, 1978
* Verduggio GlimpseVerduggio Glimpse

## Kanpo estekak

* Datuak: Q529591
* Multimedia: Anthony Caro / Q529591
# Anthony Carter (beisbol jokalaria)

Anthony Scott Carter,, (Decatur konderria (Georgia), 1986ko apirilaren 4a), beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Anthony Carter olympedia.org (Ingelesez)

## Kanpo estekak

* Datuak: Q17129195
# Anthony Comstock

Anthony Comstock (New Canaan, Connecticut, 1844ko martxoaren 7a - Summit, New Jersey, 1915ko irailaren 21a), eskuin muturreko aktibista puritano Ameriketako Estatu Batuetako Posta inspektorea, haren ustez bizioak eta ohitura txarrak ziren gauza guztien aurkako gurutzada eraman zuen aurrera, bereziki liburuen aurka. New Yorken Society for the Suppression of Vice erakundea sortu zuen. Haren kalkuluen arabera, bizitza osoan, 160 liburu-tona erre egin zuen eta ia lau mila pertsona espetxeratuak izan ziren haren ekimenen ondorioz.

## Biografia

Comstock New Canaan herrian jaio zen, Estatu Batuetako Connecticut estatuan. Oso kultura eskasako gizona zen: familia puritano pobre baten semea, haren ikasketa bakarra elizan jasotakoa izan zen baina haren ustez Bibliarekin nahikoa zuen, "Adanek paradisuan ez zuen besterik behar izan". Gerra Zibilan Iparraldearen alde borrokatu zuen (1863-1865). Urte haietan, soldaduen artean, biraoen aurkako borrokan nabarmendu zen. Behin gerra bukatuez gero New Yorkera joan zen eta han Young Men's Christian Association elkartearen partaidea egin zen. Hiri berean, 1873an Society for the Suppression of Vice erakundea sortu zuen. Elkarte honen helburu nagusia bizioen aurka eta moral publikoaren alde aritzea zen. Urte berean haren lehenengo lorpena izan zuen: Estatu Batuetako Kongresua "Comstock Legea" bezala ezagutu den ekimena onartu zuen; horren arabera, postaz ezin zen ez material lizuna ezta ere kontrazepzio metodoak zabaldu. Ekimen horren ondorioz postan zentsura antzeko sistema ezarri zen ezen Postak horrelako materialen zabaltzearen kontrako sistemak ezarri izan baitzituen. Iritzi publikoan nahiz eta bere formazio falta nabarmena, eragin handia lortu zuen eta horri esker garaipen politiko asko lortu zuen. Bere biktimak izan ziren, besteak beste, George Bernard Shaw, Victoria Woodhull, Tennessee Claflin. Posta zerbitzu barruan benetako poliziaren statusa zuen, pistola eramateko eskubidea barne. Comstock 1892tik Summit herrian bizi izan zen, Nueva Jerseyn, eta bertan hil zen, 1915an.

## Obra

* Frauds Exposed (1880)
* Traps for the Young (1883)
* Gambling Outrages (1887)
* Morals Versus Art (1887)
Liburu hauekin batera prentsan oso aktiboa izan zen eta artikulu zein gutun ugari idatzi zituen.

## Erreferentziak

* ↑ Fuld, 115.or.
* ↑ Fuld, 112.or.

## Bibliografia

* Werner Fuld: Das Buch Der Verotenem Bücher. Berlin: Galiani, 1912.

## Kanpo loturak

* Comstock eta antisorgailuen debekua Estatu batuetan.

## Ikus, baita ere

* Fundamentalismo
* Datuak: Q573043
* Multimedia: Anthony Comstock / Q573043
# Anthony Cumia

Anthony Cumia (Elwood, 1961eko apirilaren 26a) Estatu Batuetako irrati esatari eta umorista da. 1995 eta 2014 artean Opie and Anthony saioa aurkeztu zuen.
* Datuak: Q19609603
* Multimedia: Anthony Cumia / Q19609603
# Anthony Bedoya

Anthony Bedoya (Guayaquil, Ekuador, 1996ko urtarrilaren 26a) Ekuadorko futbolari bat da. Defentsan jokatzen du eta bere egungo taldea Ekuadorko Serie Ako El Nacional da.

## Ibilbidea

2021ean, hiru hilabetez eten zuen Ekuadorko Futbol Federazioko diziplina batzordeak 2020ko denboraldian LigaPro partida batean ustezko eroskeriari buruzko adierazpenengatik, eta ezin izan ziren egiaztatu.
2021eko otsailean Brasilgo Paranaense Txapelketako Azuriz Futebol Clubek ofizialdu zuen, hau izan zen bere nazioarteko lehen esperientzia. 2021eko bigarren seihilekoan Guayaquil City Fútbol Clubera iritsi zen Serie A-n jokatzeko.

## Erreferentziak

* ↑ «Entérate la sanción que recibe Anthony Bedoya tras declarar en contra de Emelec» ecuagol.com 1 de febrero de 2021.
* ↑ «Anthony Bedoya se va al fútbol brasileño» ecuagol.com 25 de febrero de 2021.
* ↑ «Guayaquil City se reforzará con un exBarcelona» ecuagol.com 2 de julio de 2021.

## Kanpo estekak

* Datuak: Q30915318
# Anthony Blake

José Luis González-Panizo, ezizen artistikoz Anthony Blake (Oviedo, Asturias, 1955eko uztailaren 21a), espainiar ilusionista eta mentalista bat da.
Medikuntza ikasketak hasi arren, unibertsitate ikasketak utzi eta magiaren munduan buru belarri hasi zen. Espainiako telebista saio askotan parte hartu eta herrialdean barna magia ikuskizunak eskaintzeagatik ezaguna da.

## Kanpo estekak

* Webgune ofiziala (Gaztelaniaz)
* Datuak: Q11146087
# Antsietate-nahasmendu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Antsietate-nahasmendua edo antsietatezko neurosia sintoma nagusia antsietatea edo larritasuna duten nahasmendu neurotikoetako bakoitza da; sarritan, bestelako depresio-sintomak eta loaren alterazioak ere azal daitezke. Talde orokor horren barruan sartzen dira fobiak edo izuak eragindako nahasmenduak eta antsietate-nahasmendu orokortua. Kanpoan geratzen dira, nahasmendu obsesibo-konpultsiboak, estres-egoeren ondorio diren nahasmenduak, disoziaziozkoak eta somatoformeak eta neurastenia.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q544006
* Multimedia: Anxiety disorders / Q544006